הפרעה בעצב הלוואי

הפרעה בעצב הלוואי (באנגלית: Accessory Nerve Disorder) היא פגיעה בעצב הלוואי (CN XI), שמביאה לפגיעה בתפקוד או להיעדר תפקוד שרירי הטרפז והסטרנוקלאידומסטואיד .

== תסמינים ==
חולים בהפרעה בעצב הלוואי מראים סימנים האופייניים לפגיעה בעצבים מוטוריים תחתונים , כמו ירידת במסת שרירי הטרפז והסטרנוקלאידומסטואיד, טיקים או פסיקולציות לשרירים אלו ושיתוק חלקי שלהם. פגיעה באספקת העצבוב לשריר הסטרנוקלאידומסטואיד תביא לצורת צוואר א-סימטרית. פגיעה באספקת העצבוב לשריר הטרפז עלולה להביא לכתף שמוטה, שכמה מכונפת וחולשה בפעולת הרמת הכתף.<ref name=":0"></ref>

== גורמים ==
הליכים רפואיים הם הגורם השכיח ביותר לפגיעה בעצב הלוואי. בין ההליכים הכירורגיים הנפוצים ביותר הגורמים לפגיעה בעצב הלוואי הם ניתוחים באזור הצוואר הצדדי וביופסיה של קשרי לימפה בצוואר.<ref name=":1"></ref> היעדר אבחון מהיר עלול להחמיר את הבעיה, לכן זיהוי ואבחנה מהירה בהפרעה בעצב הלוואי עשויים להביא לשיפור בתוצאות.<ref name=":1" />

גורם נוסף לפגיעה בעצב הלוואי הוא נזק מכני בחוט השדרה או במשולש הצוואר האחורי . <ref></ref> זאת בגלל מיקום העצב, העובר באופן שטחי יחסית לעור הצוואר, ולכן הוא נתון לפגיעה כאשר יש נזק לצוואר.<ref></ref> דוגמאות לנזקים מכניים מסוג אלו הן פציעות ממתיחת יתר של הצוואר, למשל כתוצאה מהרמת משקל, פציעות באזור הצוואר, למשל כתוצאה מדקירה בצוואר, או מניפולציות צוואריות כגון עיסויים או כירופרקטיקה. <ref></ref> <ref></ref><ref name=":2"></ref>

== אבחנה ==
באמצעות בדיקה נוירולוגית, בוחנים את תפקוד עצב הלוואי. אופן ביצוע הבדיקה משתנה בהתאם למטפל, אך היא מסתכמת בשלושה רכיבים עיקריים: בחינה חזותית, בדיקת טווח התנועה ובדיקת חוזק השרירים. <ref></ref>

במהלך הבחינה החזותית, המטפל בודק את המאפיינים הוויזואליים של שרירי הסטרנוקלאידומסטואיד והטרפז, במטרה למצוא סממנים למחלת עצבים מוטוריים תחתונים. סימנים חזותיים אלו, המצביעים על תפקוד חריג של עצב הלוואי, כוללים ניוון שרירים, פסיקולציות ושכמה מכונפת.<ref name=":3"></ref>בדיקה נוירולוגית של הפרעה בעצב הלוואי, בה ניתן לראות פגיעה ביכולתה של המטופלת להרים את זרוע ימין

בבדיקת טווח התנועה, המטפל בוחן את יכולתו של המטופל בסיבוב וכיפוף הראש, במשיכת שתי כתפיו, ובהושטת הזרועות הצידה. במהלך הושטת הזרועות הצידה, השכמה המכונפת הנגרמת מפגיעה בעצב הלוואי תבלוט באופן קיצוני.<ref name=":3" />

בדיקת חוזק השריר דומה לבדיקת טווח התנועה, אך כעת המטופל מבצע את הפעולות לנגד התנגדות שמפעיל המאבחן. בדיקת חוזק הסטרנוקלאידומסטואיד נעשית באמצעות סיבוב הראש לנגד התנגדות המטפל. בזמן זה, המטפל בוחן את פעולת השריר הסטרנוקלאידומסטואיד בצד ההפוך של הצוואר. זאת מכיוון שפעולת הסטרנוקלאידומסטואיד היא סיבוב הצוואר לכיוון ההפוך מהצד של השריר בצוואר. למשל, אם המטופל מסובב את הראש ימינה, הסטרנוקלאידומסטואיד השמאלי יתכווץ במצב תקין. כדי להעריך את חוזק שריר הטרפז, המטופל מושך בכתפיו לנגד התנגדות המטפל. במטופלים עם פגיעה בעצב הלוואי, היכולת להרים את הכתף בצד הפגוע תהיה פחותה, ולא תתאפשר הרמת הכתף לנגד התנגדות המטפל.<ref name=":3" />

דרך נוספת לאבחן את ההפרעה בעצב הלוואי הוא באמצעות בדיקת אלקטרומיוגרפיה לשרירים המושפעים.<ref name=":2" />

== טיפול ==
כשההפרעה בעצב הלוואי נגרמה מסיבות יאטרוגניות, למשל מסיבוך ניתוחי, ישנן מספר שיטות טיפול אם הבעיה אובחנה במהלך הניתוח. למשל, אם הפגיעה נגרמה במהלך ניתוח של הצוואר הצדדי, המנתח יוכל לשמר את עצבי השדרה הצוואריים C2-C4 שמספקים עצבוב משלים לשריר הטרפז. <ref></ref>

לחלופין, או בנוסף לטיפולים תוך-ניתוחיים, ניתן להשתמש בטיפולים שעשויים לעזור בשיקום תפקוד עצב הלוואי לאחר הניתוח שהזיק לעצב. למשל טיפול עדן-לאנג' , בו שרירי הכתף ממוקמים מחדש באמצעות ניתוח, ובכך מסייעים בטיפול של שיתוק שריר הטרפז. <ref></ref><ref></ref>

לבסוף, טיפולי פיזיותרפיה עשויים לחזק את השרירים התומכים בתנועות השרירי הטרפז והסטרנוקלאידומסטואיד, ובכך להקל על הכאבים ועל ביצוע הפעולות המוחלשות.<ref name=":2" />

== ראו גם ==
* עצבי הגולגולת
* מערכת העצבים ההיקפית

== לקריאה נוספת ==
<div class="mw-content-ltr">
* Gray's Anatomy: The Anatomical Basis of Clinical Practice. editor-in-chief, Susan Standring (41st ed.) 2016, pg. 467-468
</div>

== קישורים חיצוניים ==

*סרטון בדיקה נוירולוגית של תפקוד שריר הטרפז, לפני ניתוח נוירוליזה של עצב הלוואי ופאסיוטומה של שריר הטרפז בוויקישיתוף.
*סרטון בדיקה נוירולוגית של תפקוד שריר הטרפז, אחרי ניתוח נוירוליזה של עצב הלוואי ופאסיוטומה של שריר הטרפז בוויקישיתוף.
* [https://youtu.be/nF4YtSr1rUs סרטון בדיקה נוירולוגית של עצב הלוואי], בדיקה חזותית וחוזק של עצב הלוואי הימני ביוטיוב. (חסר קול)
<div class="mw-content-ltr">
* [https://docs.google.com/viewerng/viewer?url=http://v2.practicalneurology.com/pdfs/pn1015_CaseSolution.pdf Aziz Shaibani, MD, FACP, FAAN, FANA. Spinal Accessory Nerve Injury.] PDF with case report of injured patient. (אנגלית)
*[https://emedicine.medscape.com/article/1298684-overview Rohan R Walvekar, MD. Accessory Nerve Injury.] Overview, Workup and Treatment. From the Medscape website. (אנגלית)
* [https://www.hopkinsmedicine.org/neurology_neurosurgery/centers_clinics/peripheral_nerve_surgery/conditions/spinal-accessory-nerve-injury.html John Hopkins Medicine. Spinal Accessory Nerve Injury.] Information about the injury and treatment. (אנגלית)

== הערות שוליים ==

קטגוריה:נוירולוגיה